MINT รูด 4% หลังกำไรปกติไตรมาส 3 ต่ำคาด โบรกฯแนะซื้อเป้า 41 บ.
MINT รูด 4% หลังกำไรปกติไตรมาส 3 ต่ำคาด โบรกฯแนะซื้อเป้า 41 บ. ล่าสุดอยู่ที่ 35.75 บาท ลบ 1.50 บาท หรือ 4.03% มูลค่าซื้อขาย 484.90 ล้านบาท
MINT รูด 4% หลังกำไรปกติไตรมาส 3 ต่ำคาด โบรกฯแนะซื้อเป้า 41 บ. ล่าสุดอยู่ที่ 35.75 บาท ลบ 1.50 บาท หรือ 4.03% มูลค่าซื้อขาย 484.90 ล้านบาท
13 พ.ย. 2562

ผู้สื่อข่าวรายงานว่า ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ล่าสุด ณ เวลา 15.29 น. อยู่ที่ 35.75 บาท ลบ 1.50 บาท หรือ 4.03% สูงสุดที่ 36.75 บาท ต่ำสุดที่ 35.50 บาท ด้วยมูลค่าซื้อขาย 484.90 ล้านบาท

โดย บล.ฟินันเซีย ไซรัส ระบุในบทวิเคราะห์ แนะนำ “ซื้อ” ราคาเป้าหมาย 47 บาท/หุ้น โดย MINT ประกาศกำไรสุทธิไตรมาส 3/62 ออกมาที่ 4,560 ล้านบาท โต 155.3% เมื่อเทียบจากปีก่อน และโต 347.2% เมื่อเทียบจากปีก่อน สูงกว่าคาดมากซึ่งหลักๆเกิดจากกำไรจากการขายโรงแรม Tivoli ที่สูงกว่าคาด
นอกจากนี้ยังมีรายการพิเศษอื่นๆทั้งค่าใช้จ่ายและค่าใช้จ่ายสำรองแบรนด์ร้านอาหาร 312 ล้านบาท ขาดทุนจากสัญญาแลกเปลี่ยนสกุลเงิน 46 ล้านบาท และค่าใช้จ่าย One-Time ของ NHH จำนวน 1 ล้านบาท  ซึ่งหากตัดรายการดังกล่าวออกกำไรปกติจะอยู่ที่ 1,417 ล้านบาท ลดลง 32.5% เมื่อเทียบจากไตรมาสก่อน และโต 39% เมื่อเทียบจากปีก่อน ต่ำกว่าที่บล.ฟินันเซีย ไซรัส และตลาดคาดราว 9-10%
โดยแม้รายได้จากการดำเนินงานไตรมาส 3/62 เติบโตก้าวกระโดด 91% เมื่อเทียบจากปีก่อน ซึ่งยังคงได้แรงหนุนจากการรวมงบการเงินจาก NHH แต่การเติบโตยังถูกถ่วงจากค่าเงินบาทที่แข็งค่าจากช่วงเดียวกันของปีก่อนราว 10% เมื่อเทียบจากปีก่อน ส่งผลให้ Rev Par ลดลง 7% เมื่อเทียบจากปีก่อน
ขณะที่ธุรกิจอาหารมี Same Store Sales Growth ลดลง 3.7% เมื่อเทียบจากปีก่อน ซึ่งถูกกดดันจากการบริโภคที่ชะลอและการแข่งขันที่สูงขึ้นโดยเฉพาะจากบริการ Delivery ขณะที่ฝั่งต้นทุนอยู่ในระดับสูงกว่าคาดเช่นกัน ส่งผลให้ EBITDA Margin ในไตรมาสนี้ลดลงเหลือ 13.1% จาก 18.9% และ 20.1% ในไตรมาส 2/62 และไตรมาส 3/62 ตามลำดับ